अधिकारी के लेट आने पर उठाए सवाल
जनपद पंचायत ने सिविल अस्पताल रोड नवीन बीआरसी भवन परिसर में साधारण सभा की बैठक शुक्रवार दोपहर 12 बजे से रखी । इसके लिए पहले से जनपद सदस्य सहित प्रतिनिधि पहुंच चुके थे। देर तक इंतजार करने के बाद जनपद सदस्यों ने कहा कि मीटिंग शुरू होने का समय निकलने के बाद भी अधिकारी नहीं आए। जनपद उपाध्यक्ष प्रतिनिधि चैनसिंह गुर्जर, जनपद सदस्य प्रतिनिधि शिवनारायण अहिरवार, सदस्य निखिल राज सिंह, जनपद अध्यक्ष कमला बाई दांगी ने कहा सभी इंतजार रहे हैं। एक घंटे बाद भी अधिकारी के नहीं आने पर बैठक शुरू नहीं हो सकी है।
प्रतिनिधि रहे कक्ष से बाहर: तय समय से लेट पहुंचे जनपद सीईओ आरके मंडल के आते ही बैठक शुरू हुई। लेकिन इसमें केवल निर्वाचित सदस्य शामिल रहे। जबकि प्रतिनिधि कक्ष से बाहर रहे। बैठक में एसडीएम अंजली शाह भी मौजूद रहीं। बैठक में परफार्मेंस फंड राशि मामले को लेकर जनपद सदस्यों ने बात शुरू की।
बीआरसी भवन में रखी जनपद की बैठक में सदस्यों ने परेशानी बताई।भास्कर
hin_Deva hin_Deva hin_Deva hin_Deva